Kuns? | Die Pienk Zuit
Kuns?	Posted by Pienk Zuit under Uncategorized  Comments Johan se post oor die Skrywersgala by die woordfees, en hoe min jongmense daar was, het my laat dink aan Afrikaanse kunstenaars (daarmee sluit ek enige soort kuns in). Hoekom is daar nie meer Deon Meyers wat boeke skryf wat lekker is om te lees nie? Hoekom moet Afrikaanse literatuur ‘n sedepreek wees oor verlore onskuld of selfmoord of die emosies van seewier? Hoekom was my Afrikaanse voorgeskrewe boeke op skool so aardskuddend vervelig (Kringe in ‘n Bos die enigste uitsondering), terwyl van die Engelse boeke nou nog van my gunstelinge is? Hoekom is kuns wat deur die massas geniet word outomaties nie goeie kuns nie? Kuns word geskep om iets oor te dra, maar tog ook om te vermaak. Riku Latti het onlangs op Litnet af gegaan oor ander sangers wat volgens hom karaoke om geld te maak, en nie die woord kuns werd is nie. Die vraag is dalk eerder hoekom sogenaamde “goeie kuns” dan nie gewild is en geld maak nie.
7 Responses to “Kuns?”
Johan Swarts Says:	Maart 12, 2007 at 17:13 rikku latti was ook by die skrywersgala. en met alle liefde gesê – ek kan die man nie verdra nie. juis oor daai standpunt van hom.
enigiemand wat essensialisties daarop aandring dat hy die kunste in pag het, moet weer gaan dink.
Antwoord	lammervanger Says:	Maart 13, 2007 at 7:04 Die volk het ‘n behoefte om ernstig en statig te wees. Kry mens nog boeke soos Jasper en Trompie en Fritz Deelman? Hel ek het daai goed verslind. Wat kuns en die ongeskoolde massas soos ons aanbetref… Selfs al word goeie kuns (‘n boek of ‘n liedjie of watookal die geval mag wees) gewild onder die gepeupel, sal die oestervretende puriste dit verban uit die kuns-arena en iets gaan soek waarvan minder mense hou en weet sodat hulle (en net hulle) daaroor kan gesels. Kuns moet mos ekslusief wees… Daarsy, klaar gebitch.
Antwoord	freddy Says:	Maart 13, 2007 at 7:33 Ek wou ook comment, en toe sien ek Lammie het klaar geuiter wat op my hartjie was. Party mense het behae daarin om van dinge te hou SLEGS omdat dit “anders” is. Maar dit maak mos nie sin nie.
Antwoord	Salige Rus Says:	Maart 13, 2007 at 9:28 AAAAAHHH AAAAAHHHH AAAAAAHHHH!!!! !!!!!!!
Kringe in die Tos ‘n lekker boek??? AAAAHHHH AAHHHH !!!!!!1
Antwoord	Pienk Zuit Says:	Maart 13, 2007 at 9:39 Nee wag nou, ek het net gesê Kringe was nie aardskuddend vervelig nie. In vergelyking met Die wag vir die somer, Pot vol winter, en vele ander “jeug romans”.
Antwoord	Salige Rus Says:	Maart 13, 2007 at 12:21 Wat volgende Zuit? Was “Het van Verlangekraal” jou gunsteling TV-program?
Ek wil ook byvoeg dat ek bly is jy kap vir Riku Latti oor sy kultuursnobistiese strooi. Ek ag myself redelik beskaaf, maar ek luister 100 maal eerder na Nicholis Louw as na Riku en sy geesgenote se sielige gesanik.
Antwoord	Johan Swarts Says:	Maart 13, 2007 at 17:34 Ek’t nou die dag ‘n kopie van Fritz Deelman en die diepseeduikers in die Gericke-Biblioteek gesien. Wie onthou Phillip Senekal en sy Uile?
Maart 12, 2007 at 16:12